N Á R O D N Á R A D A  S L O V E N S K E J R E P U B L I K Y

VIII. volebné obdobie

**N á v r h**

poslanca Národnej rady Slovenskej republiky Petra POLLÁKA

**n a  p r i j a t i e**

uznesenia Národnej rady Slovenskej republiky k vražde v Michalovciach a jej zneužívaniu

P r e d k l a d á: Materiál obsahuje:

Peter P ollák v.r. 1. Návrh uznesenia Národnej rady SR

2. Odôvodnenie

Bratislava január 2023

**NÁRODNÁ RADA SLOVENSKEJ REPUBLIKY**

VIII. volebné obdobie

**(Návrh)**

**UZNESENIE**

**Národnej rady Slovenskej republiky**

**z januára 2023**

**k vražde v Michalovciach a jej zneužívaniu**

**Národná rada Slovenskej republiky**

1. **ostro odsudzuje**

vraždu v Michalovciach, ktorej obeťou sa stala nevinná zdravotná sestra. Vyjadruje úprimnú sústrasť pozostalým, rodine a jej blízkym;

1. **vyzdvihuje**

kvalitnú prácu orgánov činných v trestnom konaní za rýchle vypátranie páchateľa;

1. **konštatuje,**

že tento odsúdeniahodný čin je dielom jednotlivca, ktorý je v rukách orgánov činných v trestnom konaní, a nie celej komunity;

1. **vyslovuje znepokojenie**

nad zneužívaním tohto odsúdeniahodného činu niektorými politikmi či extrémistami, ktorí uplatnili princíp kolektívnej viny a z tejto tragickej udalosti vo svojich nenávistných výrokoch či videách obviňujú celú rómsku komunitu s cieľom politického zisku;

1. **odsudzuje**

akékoľvek prejavy protirómskeho rasizmu, vrátane princípu kolektívnej viny či stereotypizácie Rómov, ktoré sú spomenuté v uznesení prijatom NR SR 27.9.2022;

1. **odporúča vláde SR**

hľadať riešenia pre kultivovanie protirómskej a protimenšinovej diskusie vo verejnom priestore.

***Odôvodnenie:***

*Občanmi Slovenskej republiky otriasol brutálny čin jednotlivca, ktorý zavraždil zdravotnú sestru v Michalovciach pre pár drobných. Tento čin je odsúdeniahodný a vrah si zaslúži exemplárny trest.*

*Na druhej strane sme svedkami ostrej kampane, ktorú si vďaka tomuto činu urobili niektoré politické strany a politici. S cieľom politického zisku rozdeľujú spoločnosť a podporujú negatívne stereotypy, ktoré len prehlbujú priepasť medzi majoritou a rómskou komunitou.*

*Dňa 27.9.2022 prijala NR SR uznesenie k pracovnej definícii protirómskeho rasizmu, ktorú vypracovala Medzinárodná aliancia pre pripomínanie Holokaustu (IHRA). Práve v tejto definícii sa uvádzajú demonštratívne a deklaratívne príklady protirómskeho rasizmu, medzi ktoré patrí aj stereotypizácia Rómov ako osôb, ktoré sa dopúšťajú kriminálneho správania či kolektivizácia viny.*

*Napriek tomu, že túto definíciu prijala NR SR, sú to práve viacerí súčasní poslanci, ktorí sa ukážkovo dopúšťajú praktík protirómskeho rasizmu, či už je to stereotypizácia alebo kolektivizácia viny. Takéto správanie však do 21. storočia rozhodne nepatrí a musíme sa proti nemu postaviť.*

*Z tohto dôvodu vidíme dôležitosť prijať na pôde parlamentu toto uznesenie, ktoré okrem iného*

*vyzýva vládu SR, aby hľadala riešenia pre kultivovanie protirómskej a protimenšinovej diskusie vo verejnom priestore.*